Document ID: 32006R0151

NÕUKOGU MÄÄRUS (EÜ) nr 151/2006,
24. jaanuar 2006,
millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 26,
võttes arvesse komisjoni ettepanekut,
ning arvestades järgmist:
(1)
Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine. (1) Ühenduse nõudlus kõnealuste toodete järele tuleks rahuldada kõige soodsamatel tingimustel. Vajalike koguste suhtes tuleks seega avada uued ühenduse tariifikvoodid vähendatud tollimaksumääraga või tollimaksu nullmääraga ning pikendada teatavaid olemasolevaid tariifikvoote, häirimata sealjuures kõnealuste toodete turgu.
(2)
Et teatavate tariifikvootide maht ei ole piisav ühenduse tööstusharu vajaduste rahuldamiseks kvoodi kehtivusajal, tuleks kõnealuseid kvoodimahte suurendada alates 1. jaanuarist 2005 ja kohandada alates 1. jaanuarist 2006.
(3)
Ühenduse huvides ei ole jätkata 2006. aastal ühenduse tariifikvootide andmist teatavatele toodetele, mille suhtes tollimaks 2005. aastal peatati. Seepärast tuleb kõnealused tooted määruse (EÜ) nr 2505/96 I lisas esitatud tabelist välja jätta.
(4)
Muudatuste arvukust arvestades peaks selguse huvides asendama kogu määruse (EÜ) nr 2505/96 I lisa teksti.
(5)
Seepärast tuleks määrust (EÜ) nr 2505/96 vastavalt muuta.
(6)
Käesoleva määruse majandusliku olulisuse tõttu on vaja tugineda Euroopa Liidu lepingule ja Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) punkti I alapunktis 3 ettenähtud kiireloomulisuse alustele.
(7)
Kuna käesoleva määruse lisa tuleks kohaldada alates 1. jaanuarist 2006, peaks see jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2505/96 I lisa asendatakse käesoleva määruse lisaga, mis hakkab kehtima 1. jaanuarist 2006.
Artikkel 2
Määruse (EÜ) nr 2505/96 I lisa tariifikvoodi kehtivusajaks 1. jaanuarist kuni 31. detsembrini 2005 on
-
tariifikvoodi 09.2603 nullmääraga tollimaksu kvoodimahuks kehtestatud 3 900 tonni,
-
tariifikvoodi 09.2975 nullmääraga tollimaksu kvoodimahuks kehtestatud 540 tonni.
Artikkel 3
Määruse (EÜ) nr 2505/96 I lisa tariifikvoodi kehtivusajaks 1. jaanuarist kuni 31. detsembrini 2006 on
-
tariifikvoodi 09.2002 kvoodimahuks kehtestatud 600 tonni,
-
tariifikvoodi 09.2003 kvoodimahuks kehtestatud 1 400 000 ühikut,
-
tariifikvoodi 09.2030 kvoodimahuks kehtestatud 300 tonni,
-
tariifikvoodi 09.2603 kvoodimahuks kehtestatud 4 500 tonni,
-
tariifikvoodi 09.2612 kvoodimahuks kehtestatud 1 500 tonni,
-
tariifikvoodi 09.2624 kvoodimahuks kehtestatud 425 tonni,
-
tariifikvoodi 09.2837 kvoodimahuks kehtestatud 600 tonni,
-
tariifikvoodi 09.2975 kvoodimahuks kehtestatud 600 tonni,
-
tariifikvoodi 09.2979 kvoodimahuks kehtestatud 800 000 ühikut.
Artikkel 4
Tariifikvoodid 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 ja 09.2998 suletakse alates 1. jaanuarist 2006.
Artikkel 5
Käesolev määrus jõustub selle Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. jaanuar 2006

Labels: 3
1
6